ડીપ નેક બ્લાઉઝની સાથે વિવિધ પેટર્નવાળાં આભૂષણોની ફેશન ચાલી રહી છે. સ્લીવલેસ બ્લાઉઝની સાથે છેક પીઠને સ્પર્શ કરતાં આભૂષણોની માળા પહેરી યુવતીઓ વધારે સોહામણી લાગે છે. આજકાલ ગાઉનની પણ ફેશન ચાલી રહી છે જેમાં સિંગલ સેરની મોતીની એક લેયરની જ્વેલરી વધુ સારી લાગે છે. સાથે જ ડાયમંડનો યુઝ કરીને આવાં આભૂષણોને વધુ આકર્ષક બનાવવામાં આવે છે. આ અભૂષણ ખાસ ઓર્ડર પર બનાવી આપવામાં આવે છે. બ્રાઇડલથી લઈને ઘરની દરેક યુવતી આ રીતના ખાસ પ્રકારનાં આભૂષણો બનાવડાવે છે. માર્કેટમાં આવી જ્વેલરી સામાન્ય રીતે ૬૦૦-૭૦૦ રૃપિયાથી શરૃ થાય છે અને ૫૦૦૦ રૃપિયા સુધીમાં અનેક વેરાઇટીઓ મળે છે.